**Carl Lindbom** (s. 10. marraskuuta 1991 Espoo) on suomalainen koripalloilija, pelipaikaltaan pääasiassa pieni laitahyökkääjä. Hän on pelannut Suomen lisäksi Saksan ja Liettuan pääsarjoissa ja eurooppalaisissa seurajoukkuekilpailuissa. Lindbom on voittanut urallaan muun muassa kaksi Suomen cup-mestaruutta ja kolme SM-pronssia.

Lindbom valittiin Korisliigan parhaaksi kuudenneksi pelaajaksi kaudella 2011–2012. Hän on edustanut myös Suomen nuorisomaajoukkueita ja miesten maajoukkuetta muun muassa vuoden 2017 EM-kilpailuissa.

Ura
---

Lindbom aloitti koripallon Torpan Poikien juniorijoukkueissa seitsemän vuoden ikäisenä. Hän nousi Espoon Hongan edustusjoukkueeseen kaudeksi 2008–2009. Elokuussa 2010 Lindbom siirtyi saksalaiseen Skyliners Frankfurtiin, jossa hän pelasi seuran edustusjoukkueessa sekä farmijoukkueessa.  Lindbomilla oli sopimusta vuosi jäljellä Skylinersin kanssa, mutta hän päätti siirtyä Torpan Poikiin, josta tuli myös Callen läpimurtokausi. ToPossa Lindbom pelasi 10,4 pisteen ja 4,2 levypallon ottelukohtaisilla keskiarvoilla ja saavutti kaudella 2011–2012 SM-pronssia. Kauden päätteeksi hänet valittiin kauden parhaaksi kuudenneksi pelaajaksi.

Kaudeksi 2012–2013 Lindbom siirtyi Tampereen Pyrintöön. Hän teki Korisliigan piste-ennätyksensä, 31 pistettä, 30. joulukuuta 2012 Lappeenrannan NMKY:tä vastaan. Pyrintö pelasi kauden aikana EuroChallengen alkulohkovaiheessa, sijoittui Korisliigassa viidenneksi ja voitti liigacupin. Kaudeksi 2013–2014 Lindbom teki pelaajasopimuksen Nilan Bisons Loimaan kanssa. Yhden pelikauden jälkeen hän siirtyi SM-sarjaan nousseeseen Helsinki Seagullsiin.

Kesäkuussa 2015 Lindbom teki Seagullsin kanssa 1+1-vuotisen jatkosopimuksen. Seagulls ylsi neljänneksi.

Toukokuun 2016 lopulla Lindbom teki Seagullsin kanssa vuoden pituisen jatkosopimuksen.

Syyskuussa 2017 Lindbom siirtyi liettualaiseen pääsarjajoukkue KK Juventusiin, joka osallistui myös Mestarien liigan karsintoihin.  Sittemmin hän on pelannut Kroatian pääsarjassa KK Osijekissa, Puolan pääsarjassa KK Radomissa sekä Trefl Sopotissa ja Islannin pääsarjassa KR Basket Reykjavikista sekä Ranskan Pro B liigassa Antibes Sharksissa.

### Maajoukkue

Lindbom pelasi urallaan 39 A-nuorten ja 32 alle 20-vuotiaiden maaottelua. Hänet valittiin ensimmäisen kerran miesten maajoukkuerinkiin maaliskuussa 2012.

Kesällä 2017 Lindbom valittiin Suomen turnauskokoonpanoon syksyn EM-kilpailuihin. Lindbomin pelipaikalle oli kilpailua, ja lopullinen valinta tehtiin hänen ja Alex Murphyn välillä.

Muuta
-----

Lindbomin isä Curt Lindbom toimi Suomen Koripalloliiton puheenjohtajana.

Saavutukset
-----------

### Henkilökohtaiset saavutukset

* Korisliigan paras kuudes pelaaja 2012

### Joukkuesaavutukset

* SM-pronssia 2012, 2014 ja 2017
* Suomen cup-mestaruus 2009 ja 2013

Lähteet
-------

* Carl Lindbom Suomen Koripalloliitto
* Maajoukkuetilastot (Arkistoitu – Internet Archive) Suomen Koripalloliitto

### Viitteet

1. 1 2
2. 1 2  Korikuningas Heard ja Saksasta palaava Lindbom ToPoon  16.9.2011. Suomen Koripalloliitto. Viitattu 11.11.2011.
3. ↑  Salmi, Pentti: *Koripallokirja kaudella 2009/10*, s. 265. Helsinki: Suomen koripalloliitto, 2009.
4. ↑  Nawrath, Thomas: Finnischer Jugendnationalspieler wechselt nach Frankfurt  9.8.2010. Frankfurt Skyliners.  Arkistoitu 18.8.2010. Viitattu 26.8.2010. (saksaksi)
5. ↑  Lindbom Frankfurtista vuokralle Honkaan  18.1.2011. Suomen Koripalloliitto. Viitattu 18.1.2011.
6. ↑  Mestari-Bisons putsasi palkintopöydän, Sami Lehtoranta vuoden pelaaja  22.5.2012. Suomen Koripalloliitto. Viitattu 5.6.2012.
7. 1 2  Pyrintö hankki maajoukkuelupauksen  5.6.2012. YLE Urheilu. Viitattu 5.6.2012.
8. ↑  Carl Lindbom – Suomen Koripalloliitto
9. ↑  Bisons vahvistuu Carl Lindbomilla  17.6.2013. Suomen Koripalloliitto. Viitattu 19.6.2013.
10. ↑  Maajoukkuelaituri Carl Lindbom ja Seagulls sopimukseen  26.6.2014. Suomen Koripalloliitto. Viitattu 26.6.2014.
11. ↑
12. ↑
13. ↑  Maajoukkuetilastot
14. ↑  Suomen maajoukkuerinki julkaistu  30.3.2012. Suomen Koripalloliitto.  Arkistoitu 4.3.2016. Viitattu 5.6.2012.
15. ↑
16. ↑  Puheenjohtaja Lindbom: "Ylpeästi suomalainen"  4.8.2008. Suomen Koripalloliitto. Viitattu 26.8.2010. [vanhentunut linkki]

Aiheesta muualla
----------------

* Bundesliigan pelaajaprofiili[vanhentunut linkki] (saksaksi)
* Carl Lindbom eurobasket.com (englanniksi)

  


|  |  |  |
| --- | --- | --- |
| Edeltäjä:**Mikko Jalonen** | **Korisliigan paras kuudes pelaaja**2011–2012 | Seuraaja:**Petri Virtanen** |

Suomen joukkue – Koripallon EM-kilpailut 2017
4 Koivisto |
7 Huff |
8 Lee |
9 Salin |
10 Kotti |
11 Koponen |
12 Nuutinen |
15 Rannikko |
22 Lindbom |
23 Markkanen |
31 Wilson |
33 Murphy |
Valmentaja Dettmann